31994L0020
L 195/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 94/20/ЕО НА ЕВРОПЕЙСКИЯ ПАРЛАМЕНТ И НА СЪВЕТА
от 30 май 1994 година
относно механичните теглително-прикачни устройства за моторни превозни средства и техните ремаркета, както и тяхното закрепване към тези превозни средства
ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
като взеха предвид Договора за създаване на Европейската общност, и по-специално член 100а от него,
като взеха предвид предложението на Комисията (1),
като взеха предвид становището на Икономическия и социален комитет (2),
в съответствие с процедурата, предвидена в член 189б Договора (3)
като имат предвид, че вътрешният пазар обхваща зона без вътрешни граници, в която е осигурено свободното движение на стоки, хора, услуги и капитали; че за тази цел е важно да се приемат необходимите мерки;
като имат предвид, че техническите изисквания, съгласно свързаните с тях национални законодателства, които трябва да удовлетворяват моторните превозни средства и техните ремаркета, отнасящи се между другото и за механични теглително-прикачни устройства за тези превозни средства;
като имат предвид, че тези изисквания се различават в отделните държави-членки; че следователно е необходимо същите изисквания да се приемат от всички държави-членки, или като допълнение на, или вместо досега съществуващата нормативна и по-специално, за да се позволи да бъде изпълнена процедурата за типово одобрение на ЕИО, която е предмет на Директива 70/156/ЕО на Съвета от 6 февруари 1970 г. за сближаване на законодателствата на държавите-членки по отношение на типовото одобрение на моторни превозни средства и техните ремаркета (4);
като имат предвид, че настоящата директива ще бъде една от отделните директиви на процедурата за типово одобрение на ЕИО, която е установена с Директива 70/156/ЕИО; като имат предвид, че следователно, предвидените разпоредби в Директива 70/156/ЕИО за системи, елементи и обособени технически възли на превозни средства, ще се прилагат в настоящата директива;
като имат предвид, че с оглед подобряване на пътната безопасност и улесняване на възможността за замяна на моторни превозни средства и ремаркета в международния трафик, се счита за важно всички видове превозни средства, формиращи автовлакове, или съчленени превозни средства да бъдат съоръжени със стандартни и хармонизирани механични теглително-прикачни устройства;
като имат предвид, че е желателно да се следват техническите изисквания на Регламент № 55 на ИКЕ (Икономическата комисия на ООН за Европа) за еднакви уеднаквените разпоредби относно механични теглително-прикачни устройства на състав от превозни средства; като имат предвид, че Регламент № 55 е приложен към Споразумението от 20 март 1958 г. за приемането на еднакви условия за одобряване и взаимно признаване на одобряването на оборудване и части за моторни превозни средства;
като имат предвид, че международни стандарти (ISO) са взети под внимание главно за уеднаквяване размерите на механичните теглително-прикачни устройства, за осигуряване на възможност за замяна на отделни превозни средства, формиращи пътни влакове, или съчленени превозни средства и за да гарантират свободното движение на стоки в държавите-членки,
ПРИЕХА НАСТОЯЩАТА ДИРЕКТИВА:
Член 1
За целите на настоящата директива:
-
„превозно средство“ е всяко моторно превозно средство, така както е определено в член 2 от Директива 70/156/ЕИО, завършено или незавършено, предназначено за движение по път, което има най-малко четири колела и максимална проектна скорост, превишаваща 25 км/ч, както и техните ремаркета, с изключение на превозни средства, движещи се по релси, на земеделски и горски трактори и на всички движещи се машини,
-
„тип механично теглително-прикачно устройство“ е механично теглително-прикачно устройство, за което може да се издаде типовото одобрение на компонент по смисъла на член 2 от Директива 70/156/ЕИО.
Член 2
Държавите-членки не могат да отказват:
-
типово одобрение на ЕИО или национално типово одобрение на превозно средство, или да отказват или забранят продажбата, регистрацията, въвеждането в експлоатация или използването на превозно средство поради възможното му оборудване с механични теглително-прикачни устройства,
-
типово одобрение на ЕИО за компонент или национално типово одобрение за компонент на механично теглително-прикачно устройство, нито да забранят продажбата или използването на механично теглително-прикачно устройство, ако удовлетворява изискванията,
посочени в приложенията на настоящата директива.
Член 3
Държавите-членки приемат и публикуват необходимите законови, подзаконови и административни разпоредби, за да се съобразят с настоящата директива, в срок от 18 месеца от датата на нейното приемане. Те незабавно информират Комисията за това.
Когато държавите-членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
Те започват да прилагат тези разпоредби 18 месеца след датата на приемане на настоящата директива.
Член 4
Адресати на настоящата директива са държавите-членки.
Съставено в Брюксел на 30 май 1994 година.